b'\n_START_ARTICLE_\nEteri\n_START_PARAGRAPH_\nEteri (gr\xc4\x8d.:\xc4\x8disti gornji zrak; nebo) su organski kemijski spojevi u kojima je kisikov atom povezan s dvama ugljikovim atomima iz dvije alkilne skupine.\n_START_SECTION_\nSvojstva\n_START_PARAGRAPH_\nOp\xc4\x87e su formule R-O- R`, gdje radikali R (dva radikala /R/) u molekuli etera mogu biti istovrsna (jednaka; R = R`, jednostavni eteri) ili razli\xc4\x8diti (mje\xc5\xa1oviti eteri)._NEWLINE_Eteri su uglavnom hlapljive i lako zapaljive kapljevine (teku\xc4\x87ine) karakteristi\xc4\x8dna mirisa, kemijski inertne, netopljive u vodi, a dobro topljive u alkoholu. Iznimka je samo najjednostavniji eter - dimetileter (H\xe2\x82\x83C-O-CH\xe2\x82\x83), koji je plin._NEWLINE_Najva\xc5\xbeniji je dietil-eter.\n_START_SECTION_\nDobivanje (priprava)\n_START_PARAGRAPH_\nEteri se pripravljaju:_NEWLINE_1. Dehidratacijom alkohola s pomo\xc4\x87u sumporne kiseline._NEWLINE__NEWLINE_2. Zagrijanjem alkil-halogenida s alkoholatima (npr. natrijevim alkoholatom).\n_START_SECTION_\nUpotreba\n_START_PARAGRAPH_\nEteri se najvi\xc5\xa1e upotrebljavaju u organskoj sintezi kao organsko aproti\xc4\x8dno otapalo (npr. dietil-eter, izopropil-eter, butil-eter), ali i kao sredstva za ekstrakciju i dezinfekciju, kao omek\xc5\xa1iva\xc4\x8di i sl..\n_START_SECTION_\nNomenklatura\n_START_PARAGRAPH_\nIme etera se dobiva spajanjem korjenskog imena jednog od alkilnih fragmenata sa rje\xc4\x8dju "oksi" te imenom alkana koji se izvodi iz drugog alkilnog fragmenta. Ime etera se mo\xc5\xbee dobiti i spajanjem korjenskih imena dvaju alkilnih fragmenata od kojih se eter sastoji, nakon \xc4\x8deka slijedi "eter": npr. metoksietan metiletileter je eter koji se sastoji od metilnog i etilnog fragmenta, vezanih na kisikov atom. Alternativno, eter se mo\xc5\xbee imenovati upisivanjem rednog broja kisikovog atoma, nakon \xc4\x8dega slijedi "okso" i naziv alkana koji bi se dobio zamjenjivanjem kisikovog atoma -CH\xe2\x82\x82- skupinom. Eter iz gornjeg primjera bi se zvao 2-oksi-butan._NEWLINE_Po redoslijedu opadaju\xc4\x87eg prioriteta pri odabiru i imenovanju glavne karakteristi\xc4\x8dne skupine, eteri su dvadeseti po redu razredni spojevi (zatim redom sulfidi, selenidi i teluridi).'